PATVIRTINTA

BĮ „Klaipėdos paplūdimiai“

direktoriaus Oleg Marinič

2022 m. liepos 11 d. įsakymu BP-22/87

**BĮ „KLAIPĖDOS PAPLŪDIMIAI“ PATIKĖJIMO TEISE VALDOMŲ PATALPŲ, ESANČIŲ ANTROSIOS MELNRAGĖS G. 12, KLAIPĖDA (PASTATAS – GELBĖJIMO STOTIS, UNIKALUS Nr. 2197-4004-8014), KURIŲ INDEKSAI 1-1 (17,71 kv. m.), 1-2 (9,34 kv. m.), 1-3 (1,52 kv. m.), 1-4 (8,56 kv. m.), 1-5 (1,45 kv. m.), 1-6 (1,47 kv. m.), 1-7 (1, 40 kv. m.), 1-8 (1,17 kv. m.), 1-9 (26,94 kv. m.), 1-10 (3,37 kv. m.), 1-11 (12,36 kv. m.)**

**VIEŠO NUOMOS KONKURSO SĄLYGOS**

**I. BENDROSIOS NUOSTATOS**

1. BĮ „Klaipėdos paplūdimiai“ (toliau – Nuomotojas), Garažų g. 6, Klaipėda, kodas 141892739, išnuomoja Klaipėdos miesto savivaldybei nuosavybės teise priklausančias ir šiuo metu BĮ „Klaipėdos paplūdimiai“ patikėjimo teise valdomas negyvenamąsias patalpas, kurių indeksai: 1-1 (17,71 kv. m.), 1-2 (9,34 kv. m.), 1-3 (1,52 kv. m.), 1-4 (8,56 kv. m.), 1-5 (1,45 kv. m.), 1-6 (1,47 kv. m.), 1-7 (1, 40 kv. m. ), 1-8 (1,17 kv. m.), 1-9 (26,94 kv. m.), 1-10 (3,37 kv. m.), 1-11 (12,36 kv. m.), iš viso – 85,29 kv. m. (nekilnojamojo turto kadastro ir registro byloje pastatas pažymėtas unikalus Nr. 2197-4004-8014), esančias Antrosios Melnragės g.12, Klaipėda.

2. Viešą nuomos konkursą organizuoja BĮ „Klaipėdos paplūdimiai“ viešo nuomos konkurso komisija.

3. Konkurse gali dalyvauti visi suinteresuoti fiziniai ir juridiniai asmenys (toliau – konkurso dalyviai).

4. Dokumentai konkursui pateikiami lietuvių kalba.

5. Turto nuomos konkursas skelbiamas viešai BĮ „Klaipėdos paplūdimiai“ internetinėje svetainėje www.klaipedospapludimiai.lt ir bent vienoje visuomenės informavimo priemonėje.

6. Su nuomininku bus sudaroma Savivaldybės turto nuomos sutartis, kurios forma patvirtinta Klaipėdos miesto savivaldybės tarybos 2020 m. balandžio 9 d. sprendimu Nr. T2-54 ,,Dėl Klaipėdos miesto savivaldybės materialiojo turto nuomos tvarkos aprašo patvirtinimo” (forma pridedama).

**II. NUOMOS SĄLYGOS**

7. Patalpų paskirtis – pirties ir maitinimo paslaugų veikla.

8. Pradinė patalpų nuomos kaina – 10,65 EUR per mėnesį už 1 kv. m., 908,34 EUR per mėnesį už 85,29 kv. m.

Nuomininkas, sutartyje nustatytu laiku nesumokėjęs nuompinigių, moka už kiekvieną pradelstą dieną 0,05 procento dydžio delspinigius.

9. Nuomos terminas – 5 metai. Jeigu nuomininkas tinkamai vykdo sutartinius įsipareigojimus, sutartis atnaujinama naujam ne ilgesniam kaip 5 metų laikotarpiui.

10. Nuompinigiai, mokami sutartyje nustatytu laiku, pradedami skaičiuoti nuo turto perdavimo–priėmimo akto pasirašymo dienos.

**III. PASIŪLYMŲ DALYVAUTI KONKURSE PATEIKIMAS IR JŲ REGISTRAVIMAS**

11. Pasiūlymai pateikiami užklijuotame voke 2022 m. rugpjūčio 1 d. 9 val. - 16.00 val. adresu: Garažų g. 6, Klaipėda.

12. Konkurso dalyvis privalo iki dokumentų pateikimo sumokėti pradinį įnašą – 2725,02 EUR,

lygų paskelbtam 3 mėnesių pradiniam nuompinigių dydžiui (908,34 EUR x 3 mėn. = 2725,02 EUR).

13. Įstaigos sąskaitos, kurioje turi būti sumokėtas pradinis įnašas, rekvizitai: BĮ „Klaipėdos paplūdimiai“, atsiskaitomoji sąskaita LT957300010139769332 Swedbank AB.

14. Ant užklijuoto voko turi būti užrašyta: turto, kurio nuomos konkursas buvo skelbtas pavadinimas, turto buvimo vieta (adresas) ir nuoroda „Turto nuomos konkursui“.

15. Patalpų apžiūra - 2022 m. liepos 20 d. 10 val. – 15 val. d. Norintys dalyvauti apžiūroje, registruojasi telefonu 846 40 27 28 iki 2022 m. liepos 18 d 16 val. Dėl papildomos informacijos galima kreiptis į Melnragės-Girulių tvarkymo skyriaus vedėją Marių Maliorių, tel. 865559751, el. p. marius.maliorius@klpp.lt.

16. Voke turi būti:

16.1. paraiška, kurioje nurodomas konkurso dalyvio ar jo įgalioto atstovo vardas, pavardė, gyvenamosios vietos adresas (šie reikalavimai taikomi fiziniams asmenims), juridinio asmens pavadinimas ir kodas, buveinės adresas (šie reikalavimai taikomi juridiniams asmenims), telefono numeris (mobiliojo), elektroninio pašto adresas (jeigu turi), kredito įstaigos pavadinimas ir adresas, sąskaitos numeris ir kodas, kokia veikla numatoma vykdyti, siūlomas konkretus nuompinigių dydis, kokiu būdu – raštu ar elektroniniu paštu – informuoti dalyvį arba jo įgaliotą atstovą apie viešo nuomos konkurso laimėjimą;

16.2. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;

16.3. juridinio asmens registracijos pažymėjimo kopija ir juridinio asmens steigimo dokumentų ar kitų steigimo faktą patvirtinančių dokumentų kopijos, patvirtintos antspaudu (jeigu jis privalo turėti anspaudą) ir įgalioto atstovo parašu;

16.4. kredito įstaigos išduotas ar iš elektroninės bankininkystės sistemos atspausdintas kvitas, kuriame pažymėta, kad konkurso dalyvis į nuomotojo skelbime nurodytą kredito įstaigos sąskaitą sumokėjo pradinį įnašą;

16.5. dokumentai, kuriais patvirtinama, kad konkurso dalyvio veikla atitinka viešojo turto nuomos konkurso sąlygose nustatyto pobūdžio veiklą (juridinio asmens įstatai ar nuostatai).

17. Pasiūlymas turi būti pasirašytas juridinio asmens vadovo ar jo įgalioto atstovo.

**IV. VOKŲ SU PASIŪLYMAIS ATPLĖŠIMAS, VERTINIMAS**

18. Vokai su pasiūlymais bus atplėšiami 2022 m. rugpjūčio 3 d. 9.00 val. komisijos posėdyje, kuris vyks BĮ „Klaipėdos paplūdimiai“, Garažų g. 6, Klaipėda.

**V. BAIGIAMOSIOS NUOSTATOS**

19. Ginčai, kilę dėl Klaipėdos miesto savivaldybės turto nuomos organizavimo ar jo rezultatų, nuomos sutarties vykdymo, sprendžiami įstatymų nustatyta tvarka.

\_\_\_\_\_\_\_\_\_\_\_\_\_\_